各種唔同口徑嘅子彈：  
1).17 HM2 2) .17 HMR 3) .22LR 4) .22 Winchester Magnum Rimfire (.22 WMR) 5) .17/23 SMc 6) 5mm/35 SMc 7) .22 Hornet 8) .223 Remington 9) .223 WSSM 10) .243 Winchester 11) .243 Winchester Improved (Ackley) 12) .25-06 Remington 13) .270 Winchester 14) .308 Winchester 15) .30-06 Springfield 16) .45-70 Government 17) .50-90 Sharps
各種子彈
俄製M43子彈。
**子彈**係指用喺槍、炮，發射拋射物體（Projectile）嘅消耗品。

現代嘅子彈通常由以下各部份組成：彈頭、彈殼、火藥、同埋底火。

* 彈頭 - 實際射向目標嘅物件
* 彈殼 - 裝載住所有部件嘅外瞉
* 火藥 - 提供將彈頭射出去嘅動力嘅化學物品
* 底火 - 引燃火藥嘅部件

彈頭(bullet)經常俾人錯誤用嚟指一整粒子彈（cartridge）。

現代子彈設計
------

### 工作原理

彈殼喺各個方向緊貼住槍膛（除咗槍管）。當撞針撞擊底火，底火嘅化合物「爆燃」（迅速燃燒而唔係爆炸）。燃燒嘅氣體透過一個窿仔點燃彈殼裏面嘅火藥。

火藥燃燒產生大量氣體。呢啲氣體產生相當大嘅壓力並且推動彈頭嘅底部。由於槍管方向嘅阻力最細，所以壓力會將彈頭推出槍管。彈頭離開槍管之後，槍膛壓力下降到同大氣壓差唔多嘅水平。已因受熱而擴張咗嘅彈殼，逐漸縮細至原來尺寸，以便將彈殼從槍膛退出。

### 彈殼

目前嚟講，銅係最常用嘅材料。鋁同鐵都有，不過少好多。

彈殼依照同彈頭接合處有無向內收縮而分為「瓶頸式」（bottle neck）同「直壁式」（straight wall）。

依照尾端底板嘅形狀分為五種形式，有「縮緣式」（Rebated）、「無緣式」（Rimless）、「半凸緣式」（Semi-rimmed）、「凸緣式」（Rimmed）以及「帶式」（Belted）。所謂凸緣、無緣或者縮緣係指彈殼底板嘅直徑同彈殼直徑之間嘅關係，以縮緣式（Rebated）底板為例，底板邊緣直徑明顯細過彈殼主體直徑；無緣式（Rimless）底板邊緣直徑同彈殼主體直徑相同或極之相近，底板同彈殼主體之間有一條凹入去嘅退殼槽；半凸緣式（Semi-rimmed）底板邊緣直徑明顯大過彈殼主體直徑，不過仍然有退殼槽；凸緣式（Rimmed）底板邊緣直徑明顯大於彈殼主體直徑，而且無退殼槽；帶式（Belted）除咗有類似無緣式底板嘅底部外，退殼槽前重有一條帶狀環。

史
-

基本上有槍就有彈。有關應用子彈嘅西方歷史記載可以追朔到十四、十五世紀。當年所謂嘅「子彈」係一粒鉛彈同埋份量夠發射一次嘅黑火藥包喺紙造嘅圓筒裏面。呢種「子彈」用喺「前膛裝彈式滑膛槍」（Muzzel-loader）。裝呢尐子彈入支槍嘅時候，射手需要先咬開紙筒嘅另一端，將裏面嘅火藥由槍管倒入槍膛入面，再將粒鉛彈塞入槍管，然後用一條竿將鉛彈推到入槍膛並且壓實尐火藥，跟住將支槍嘅撞鎚拉後，再將少少火藥倒喺撞鎚會打落去嘅碟仔度。開槍嘅時候，射手拉個扳機釋放撞鎚，撞鎚上面有一粒打火石，打落碟仔上面嘅火藥，碟仔上面嘅火藥爆燃，燃燒嘅氣體由碟仔旁邊一個窿仔進入槍膛、點着裏面嘅火藥，裏面嘅火藥燃燒、產生大量氣體同壓力，將鉛彈推出槍管。如果重需要開第二槍，上面嘅裝彈同開槍程序就要重新再做一次。

到咗約莫十八世紀，開始出現用一粒銅杯仔裝住起爆用嘅火藥，用嚟取代打火石。當撞鎚打落槍身旁邊一個有窿嘅柱體，銅杯仔裏面嘅火藥撞擊柱體而爆，燃燒嘅氣體會點着槍膛裏面嘅火藥。

### 紙殼子彈

Chassepot 紙殼子彈（1866）
之後，瑞士人Jean Samuel Pauly同法國人François Prélat喺法國巴黎製造第一粒包含彈頭、起爆藥、火藥、同彈殼嘅子彈。子彈由槍膛後面裝入，並且由槍裏面一支撞針擊發 Pauly made an improved version, protected by a patent, on 29 September 1812.。

### 金屬殼子彈

由左至右：.577 Snider (1867)、.577/450 Martini-Henry (1871)、.577/450 Martini-Henry（後期型）、.303 British Mk VII SAA Ball。
法陸軍Fusil Gras mle 1874
8 mm Lebel（1886）
A variety of common pistol cartridges. 由左至右：.22 LR、.22 WMR、5.7×28mm、.25 ACP、7.62×25mm Tokarev、.32 ACP、.380 ACP、9×19mm Parabellum、.357 SIG、.40 S&W、.45 GAP、.45 ACP、.38 Special、.357 Magnum、45 Colt
法國人Louis-Nicolas Flobert喺1845年發明第一種邊緣底火子彈。但呢種子彈無火藥，純粹靠底火嘅起爆藥將彈頭推出。

1857年，Flobert嘅子彈衍生出.22 Short。史密夫威爾信公司設計並製造咗發射.22 Short嘅Smith and Wesson Model 1轉輪手槍。

到咗1866年，美國人Hiram Berdan發明第一種中放置喺子彈底板中心嘅底火（US patent 53388），於是產生咗中心底火子彈。

### 無殼子彈

4.73×33mm 無殼子彈，用喺Heckler & Koch G11步槍度。
1989年，德國軍火製造商Heckler & Koch為研究佢哋嘅G11突擊步槍，曾經試過研究一種4.73×33mm正方形無殼子彈，但未能取得成果。

### 三角型子彈

睇埋：en:Dardick tround
「Tround」（ 「Triangular Round」）係一種由美國人David Dardick喺1958年設計出嚟嘅三角型子彈，用喺佢設計嘅Dardick 1100同Dardick 1500兩款手槍度。

### 霰彈

左邊：8號霰彈鉛丸（法文：plombs）；右邊：Brenneke金屬彈（法文：balle）
霰彈係一種為咗一次過發射好多粒彈頭而造出嚟嘅子彈。霰彈嘅口徑通常講「基柱」（Gauge），1「基柱」等於一個一磅重嘅鉛球嘅直徑。常見嘅霰彈口徑係12基柱，即係等於一個1/12磅鉛球嘅直徑。少數霰彈會用英寸表示佢嘅直徑，例如.410英寸霰彈。

參考
--

1. ↑  Sparano, Vin T. (2000). "Cartridges". *The Complete Outdoors Encyclopedia*. Macmillan. p. 37. ISBN 978-0-312-26722-3.（英文）
2. ↑  Greener, William Wellington (1907), "Ammunition and Accessories.–Cartridges", *The Gun and Its Development*, Cassell, p. 570.
3. ↑  U.S. Army (September 1984), *Military Explosives*, Technical Manual, Department of the Army, TM 9-1300-214, p. 2-3, stating "1590. Cartridges with ball and power combined were introduced for small arms."
4. ↑  U.S. Army 1984, pp. 2–3 indicates the period 1611–1632 and states the improved cartridge increased the rate of fire for the Thirty Years' War.
5. ↑  Sharpe, Philip B. (1938), "The Development of the Cartridge", *The Rifle in America*, New York: William Morrow, pp. 29–30.
6. ↑  Greener 1907, p. 570
7. ↑  Sharpe 1938, p. 30
8. ↑  Winant, Lewis (1959). Early Percussion Firearms. Great Britain: Herbert Jenkins Ltd. pp. 145-146. ISBN 0-600-33015-X
9. 1 2  "Chemical Analysis of Firearms, Ammunition, and Gunshot Residue" by James Smyth Wallace p. 24.
10. ↑  *Firearms* by Roger Pauly p. 94.
11. ↑  A History of Firearms by W. Y. Carman p. 121.
12. ↑  *History of firearms 互聯網檔案館嘅歸檔，歸檔日期2015年12月22號，.* (fireadvantages.com)
13. ↑  *How guns work 互聯網檔案館嘅歸檔，歸檔日期2015年12月22號，.* (fireadvantages.com)
14. ↑  Shooting section (*la section de tir*) of the official website (in French) of a modern indoor shooting association in Belgium, *Les Arquebusier de Visé*.
15. ↑  Boorman, Dean (2002). *The History of Smith & Wesson Firearms*. The Lyons Press. p. 128. ISBN 1-58574-721-1.
16. ↑  William C. Davis, Jr. *Handloading* (1981) National Rifle Association p.65
17. ↑  〈存档副本〉. 原著喺2009年6月3號歸檔. 喺2013年10月29號搵到.
18. ↑  "HK G11". 原著喺2009年7月27號歸檔. 喺2013年10月29號搵到.
19. ↑  〈存档副本〉 (PDF). 原著 (PDF)喺2007年9月30號歸檔. 喺2013年10月29號搵到.

* 子彈入門
* Cartridge Collectors
* European Ammunition Box Translations

|  |  |
| --- | --- |
|  | 維基同享有多媒體嘅嘢：**Pistol and rifle cartridges** |

| * 睇
* 傾
* 改
子彈 |
| --- |
| 口徑 | .38 Special |
| 底火種類 | 中心底火 ‧ 邊緣底火 |
| 彈頭種類 | 空尖彈 ‧ 切紙彈 |